Fyrir meira en 20 árum sagði íslenskt dagblað frá því að landshornaflakkari hefði verið handtekinn af lögreglunni á flugvellinum . Pilturinn ætlaði um borð í flugvél án þess að hafa flugmiða . Hann hélt því fram að hann þyrfti ekki flugmiða því á áfangastað biði kona sem myndi greiða fargjaldið fyrir hann . Í ljós kom að hann hafði notað þessa aðferð til að ferðast landshorna á milli með rútu án þess að borga nokkru sinni fyrir miða og komst meira að segja með ferjunni til Vestmannaeyja . Þessi klóki landshornaflakkari sem langaði að upplifa eitthvað var bara 9 ára gamall og á flugvellinum lét hann líklega reyna of mikið á lukkuna . Kannski getur þessi fyrrum Landshornaflakkari einhvern tíma sagt frá því hér hvað hann upplifði . Til að nýta tímann þangað til ætlar annar Landshornaflakkari að segja frá því hvað hefur ekki farið framhjá honum á hans ferðalögum .